Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-120/22

Дана: 14.11.2022. године

На основу члана 39. став 2. тачка 13. Закона о локалној самоуправи („Службени гласник Републике Српске“, број 97/16 и 36/19) и члана 37. став 2. тачка 13. Статута општине Хан Пијесак („Службени гласник општине Хан Пијесак“ бр. 10/17), Скупштина општине Хан Пијесак, на сједници одржаној дана 14.11.2022. године, донијела је

О Д Л У К У

о давању сагласности за цијепање парцеле

I

Скупштина општине Хан Пијесак даје сагласност за цијепање парцеле број 428/1 к.о. Хан Пијесак, уписане у ЛН број 390 к.о. Хан Пијесак, власништво Општине Хан Пијесак 1/1, на начин ближе описан у Стручном мишљењу и урбанистичко-техничким условима за промјену намјене парцеле, на земљишту означеном као к.ч. број 428/1 к.о. Хан Пијесак, у општини Хан Пијесак, израђеном од стране „План“ д.о.о. Бања Лука.

II

За реализацију ове Одлуке задужује се Начелник општине и Одсјек за послове Скупштине и стручно-техничке послове Начелника општине.

III

Ова Одлука ступа на снагу осмог дана од дана објављивања у „Службеном гласнику општне Хан Пијесак“.

ПРЕДСЈЕДНИК СКУПШТИНЕ ОПШТИНЕ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Кристина Стојановић, дипл. ек.)

ДОСТАВЉЕНО:

1. Начелнику општине,
2. ССС за урбанизам и грађење,
3. Предсједнику Скупштине,
4. Секретару Скупштине,
5. На оглас и
6. Архиви.

Образложење

Општини Хан Пијесак обратио се Вуковић Младен из Хан Пијеска, захтјевом за куповину дијела парцеле број 428/1 к.о. Хан Пијесак, те навео да парцелу потражује у циљу уређења земљишта око објекта и изградње фонтане.

Увидом у Регулациони план установљено је да је предметна парцела Регулационим планом предвиђена као **парковска површина** и некада је припадала комплексу Хотела „Гора“, који је тренутно у власништву подносиоца захтјева. Након проведеног поступка излагања непокретности на јавни увид и усаглашавања евиденција, предметна парцела се утопила у парцелу која окружује објекат Заједнице етажних власника (тзв. Дом културе) и културом је одређена као „земљиште уз објекат“, те је тиме промијењена њена намјена одређена Регулационим планом- зелена или парковска површина.

Даље, на предметној парцели изграђен је објекат (шахта) за потребе зонирања система водоснабдијевања (ДМА зоне), који сам по себи, представља објекат од општег интереса .

Имајући у виду наведено, Општина Хан Пијесак је од подносица захтјева тражила израду стручног мишљења и урбанистичко техничких услова за промјену намјене парцеле, на земљишту означеном као к.ч. број 428/1 к.о. Хан Пијесак, којим би се јасно дефинисила парцела која би одговарала постојећем Регулационом плану ( у смислу припадности коплексу Хотела „Гора“ и враћања првобитној намјени– зелена површина), а којим би се, са друге стране, оцијепио објекат ДМА зона, који као објекат од општег интереса не може бити предмет промета.

Након што је израђено стручно мишљење, Начелник општине Скупштини на усвајање подноси приједлог Одлуке о давању сагласности на цијепање парцеле број 428/1 к.о.Хан Пијесак, уписане у ЛН број 390 к.о. Хан Пијесак, власништво Општине Хан Пијесак 1/1, а у циљу даљег прометовања исте без права градње.